ಹನಿಮೂನ್‌ಗಾಗಿ ಥಾಯ್‌ಲೆಂಡ್‌ಗೆ ಹಾರಿದ ನಯನತಾರಾ- ವಿಘ್ನೇಶ್ ಶಿವನ್

ಸೌತ್ ಸಿನಿರಂಗದ ನವಜೋಡಿ ನಯನತಾರಾ ಮತ್ತು ವಿಘ್ನೇಶ್ ಶಿವನ್ ಇತ್ತೀಚೆಗಷ್ಟೇ ಅದ್ದೂರಿಯಾಗಿ ಮದುವೆಯಾಗಿದ್ದರು. ನಯನತಾರಾ ಜವಾನ್‌ ಚಿತ್ರದ ಶೂಟಿಂಗ್‌ನಲ್ಲಿದ್ದರು. ಚಿತ್ರೀಕರಣಕ್ಕೆ ಬ್ರೇಕ್‌ ಕೊಟ್ಟು ಇದೀಗ ಥಾಯ್‌ಲೆಂಡ್ ಈ ಜೋಡಿ ಹಾರಿದೆ. ತಮ್ಮ ಹನಿಮೂನ್ ಪ್ರವಾಸದ ಫೋಟೋಗಳ ಸಾಮಾಜಿಕ ಜಾಲತಾಣದಲ್ಲಿ ಶೇರ್ ಮಾಡಿದ್ದಾರೆ.

ಲೇಡಿ ಸೂಪರ್ ಸ್ಟಾರ್ ನಯನತಾರಾ ಮತ್ತು ನಿರ್ದೇಶಕ ವಿಘ್ನೇಶ್ ಶಿವನ್ ಅವರ ಮದುವೆಯು ಜೂನ್ 9ರಂದು ಐಷಾರಾಮಿ ರೆಸಾರ್ಟ್ವೊಂದರಲ್ಲಿ ನಡೆದಿತ್ತು. ಸೂಪರ್ ಸ್ಟಾರ್ ರಜನಿಕಾಂತ್, ಬಾಲಿವುಡ್ ಬಾದ್‌ಷಾ ಶಾರುಖ್ ಖಾನ್, ಕಾರ್ತಿ ಸೇರಿದಂತೆ ಅನೇಕ ಗಣ್ಯರು ಮದುವೆಗೆ ಆಗಮಿಸಿ ಈ ಮುದ್ದಾದ ಜೋಡಿಗೆ ಶುಭ ಹಾರೈಸಿದ್ದರು. ಬಳಿಕ ಶಾರುಖ್‌ ಖಾನ್‌ ನಟನೆಯ ಜವಾನ್‌ ಶೂಟಿಂಗ್‌ನಲ್ಲಿ ನಯನತಾರಾ ಭಾಗಿಯಾಗಿದ್ದರು. ಈಗ ಹನಿಮೂನ್‌ಗೆ ಥಾಯ್‌ಲೆಂಡ್‌ಗೆ ಈ ಜೋಡಿ ಹಕ್ಕಿಗಳು ಹಾರಿದ್ದಾರೆ.

ನಂತರ ತಿರುಪತಿಗೆ ತೆರಳಿದ್ದ ಈ ನವ ದಂಪತಿ, ದೇವರ ದರ್ಶನ ಮಾಡಿದ್ದರು. ಇದೀಗ ಹನಿಮೂನ್‌ಗಾಗಿ ನಯನತಾರಾ ಮತ್ತು ವಿಘ್ನೇಶ್ ವಿದೇಶಕ್ಕೆ ಹಾರಿದ್ದಾರೆ. ತಮ್ಮ ಹನಿಮೂನ್ ಪ್ರವಾಸಕ್ಕೆ ಈ ಜೋಡಿ ಆಯ್ಕೆ ಮಾಡಿಕೊಂಡಿರುವುದು ಥಾಯ್‌ಲೆಂಡ್ ಅನ್ನು ಹೌದು ಥಾಯ್‌ಲೆಂಡ್‌ನಲ್ಲಿ ನಯನತಾರಾ ಮತ್ತು ವಿಘ್ನೇಶ್ ಅವರು ಬೀಡುಬಿಟ್ಟಿದ್ದಾರೆ. ಇದನ್ನೂ ಓದಿ:ಹನಿಮೂನ್ ಗಿಂತ ಶೂಟಿಂಗ್ ಮುಖ್ಯ ಅಂದ ನಯನತಾರಾ: ಜವಾನ್ ಶೂಟಿಂಗ್ ನಲ್ಲಿ ಭಾಗಿ

View this post on Instagram

A post shared by Vignesh Shivan (@wikkiofficial)

ಅಲ್ಲಿನ ಐಷಾರಾಮಿ ಹೋಟೆಲ್‌ವೊಂದರಲ್ಲಿ ವಾಸ್ತವ್ಯ ಹೂಡಿದ್ದಾರೆ. ತಮ್ಮ ಒಂದಷ್ಟು ಸುಂದರ ಫೋಟೋಗಳನ್ನು ಹಂಚಿಕೊಂಡಿರುವ ವಿಘ್ನೇಶ್ ಶಿವನ್, ನನ್ನ ಸ್ವೀಟ್‌ಹಾರ್ಟ್ ಜೊತೆಗೆ ಥಾಯ್‌ಲೆಂಡ್‌ನಲ್ಲಿ ಎಂದು ಕ್ಯಾಪ್ಷನ್ ನೀಡಿದ್ದಾರೆ. ಈ ಚೆಂದದ ಜೋಡಿ ಫೋಟೋಗಳಿಗೆ ಭರ್ಜರಿ ಲೈಕ್ಸ್ ಮತ್ತು ವಿಶ್ಸ್ ಹರಿದು ಬರುತ್ತಿದೆ.

Live Tv